

**Авиациялық оқиғаларды тергеп-тексеру жөнінде орган құру туралы**

Еуразиялық Үкіметаралық Кеңестің 2017 жылғы 14 тамыздағы № 16 Өкімі

      Ресей Федерациясының үкіметаралық келісім негізінде авиациялық оқиғаларды тергеп-тексеру жөнінде Еуразиялық экономикалық одақ шеңберінен тыс тәуелсіз орган (бұдан әрі - авиациялық оқиғаларды тергеп-тексеру жөніндегі орган) құру ниеті туралы және Қазақстан Республикасының оны құру рәсімдеріне қатысуға мүдделілігі туралы ақпаратты ескере отырып:

      1. Ресей Федерациясының Үкіметі 2 апталық мерзімде Еуразиялық экономикалық одаққа мүше мемлекеттердің (бұдан әрі - мүше мемлекеттер) үкіметтеріне авиациялық оқиғаларды тергеп-тексеру жөніндегі орган құру және оны пысықтау үшін жұмыс тобын қалыптастыру бойынша ұсыныстарды жіберсін.

      2. Мүдделі мүше мемлекеттердің үкіметтері авиациялық оқиғаларды тергеп-тексеру жөніндегі орган құру және оны пысықтау үшін жұмыс тобын қалыптастыру бойынша ұсыныстарды 2017 жылғы 10 қыркүйекке дейін Еуразиялық экономикалық комиссияға жіберсін.

      3**.** Еуразиялық экономикалық комиссия үйлестіруді және мүше мемлекеттердің уәкілетті органдарының өзара іс-қимылын қамтамасыз етсін және жұмыс барысы туралы Еуразиялық үкіметаралық кеңесті 2018 жылғы бірінші тоқсанда хабардар етсін.

      4**.** Осы Өкім қабылданған күнінен бастап күшіне енеді.

      Еуразиялық үкіметаралық кеңес мүшелері:

|  |  |  |  |  |
| --- | --- | --- | --- | --- |
| **Армения Республикасынан** | **Беларусь Республикасынан** | **Қазақстан Республикасынан** | **Қырғыз Республикасынан** | **Ресей Федерациясынан** |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК